- Հիմա դեռ վաղ է որևէ կոնկրետությունից խոսել: Անձամբ ինձ, կարծում եմ, շատերին էլ, հասկանալի չէ, թե ինչ զինամթերքի վաճառքի շուրջ համաձայնություններ կարող են ձեռք բերվել, ինչին են դրանք միտված լինելու: Այն, որ Ռուսաստանի և Ադրբեջանի միջև, չնայած ապրիլյան իրադարձություններին, շարունակվելու էր ռազմական մթերքի շուրջ համագործակցությունը, ակնհայտ էր դեռ ամռանը, երբ վարչապետ Մեդվեդևն այցելեց Բաքու, իսկ դրանից առաջ՝ փոխվարչապետ Ռոգոզինը: Բայց դեռ հասկանալի չէ, թե ինչ են ենթադրում նոր փաստաթղթերը: Դրանք կարող են վերաբերել, օրինակ, հին զինտեխնիկայի մոդեռնիզացիային, արդեն գնված տեխնիկայի վերանորոգմանը, վերանորոգման բազայի կառուցմանն Ադրբեջանի տարածքում: Իրականում, ինչ Վ. Պուտինը հրաման ստորագրեց Ռուսաստանի և այլ պետությունների միջև ռազմական համագործակցության մասին, մենք ամբողջական տեղեկատվությանը չենք տիրապետում, թե ինչի մասին է խոսքը: